|  |  |  |  |
| --- | --- | --- | --- |
| sigla_pmt_cmykROMÂNIA  JUDEŢUL TIMIŞ  MUNICIPIUL TIMIŞOARA  DIRECȚIA GENERALĂ PROIECTE  ȘI LUCRĂRI MUNICIPALE PENTRU SPORT ȘI TRANSPORT FEROVIAR  Nr. TMI2023-014264/28.11.2023 |  |  |  |

**RAPORT DE SPECIALITATE**

**privind actualizarea tarifelor de inchiriere a bazelor sportive aprobate prin H.C.L nr.625/15.12.2022 la Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu”**

Având în vedere Referatul de aprobare al proiectului de hotărâre cu nr.TMI2023-014259/28.11.2023, al Primarului Municipiului Timişoara şi Proiectului de Hotarâre privind actualizarea tarifelor de inchiriere a bazelor sportive -Sala Polivalentă „Constantin Jude”, Complexul Sportiv „Bega” şi Stadionul de Rugby „Gheorghe Răşcanu”,

Facem următoarele precizări:

În conformitate cu art. 3 alin. (1) din Legea nr. 69/2000 privind educaţia fizică şi sportul, autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.

Precizăm faptul că Municipiul Timişoara susţine sportul de performanţă, încurajează practicarea sportului de către copii şi juniori, reuşind pe această cale să promoveze şi să dezvolte sportul de performanţă. De asemenea, municipiul Timişoara susţine programele sportive destinate cetăţenilor, punând la dispoziţia acestora următoarele obiective sportive:

1. Sala Polivalentă „Constantin Jude”, situată în Timişoara, Aleea F.C Ripensia nr.11, cu sală de jocuri, tribună aprox.1.600 locuri, anexe vestiare şi grup de recuperare cu saună-bazin, sală care face parte din domeniul public al Municipiului Timişoara;

În Sala Polivalentă „Constantin Jude” se desfăşoară prioritar activităţi de pregătire sportivă şi meciuri oficiale/amicale, competiţii oficiale/ cupe europene, competiţii internaţionale amicale/ de pregatire, competiţii sportive la discipline individuale, competiţii sportive cu caracter special (acţiuni caritabile, competiţi pentru copii cu dizabilităţi).

Având o tribună cu o capacitate de aprox.1600 locuri, sala este utilizată şi pentru desfăşurarea evenimentelor culturale, spectacole, concerte etc., organizatorii având posibilitate de a monta scenă, lumini sau alte elemente de decor pe suprafaţa de parchet a sălii.

Capacitatea tribunei Salii Polivalente „Constantin Jude” a fost mărită la 1600 locuri, prin înlocuirea scaunelor existente, care au fost degradate, rupte, lipsă, etc.

2. Complexul Sportiv ”Bega” Timişoara, situat în Timişoara, str. Intrarea Zânelor nr.2 - compus din sală de gimnastică şi bazin de înot semiolimpic-25 m; cu anexe şi vestiare, face parte din domeniul public al Municipiului Timişoara;

În cadrul complexului sportiv se desfăşoară prioritar activităţile de înot și gimnastică de performanță, programe de selecție, ore didactice pentru studenți, programe destinate persoanelor cu dizabilităţi, programe destinate persoanelor vârstnice şi programe destinate cetăţenilor.

3. Stadionul de Rugby „Gheorghe Răşcanu”, situat în Timişoara, str. Pictor Aman nr.11, cu teren de fotbal/rugby cu suprafaţă iarbă naturală-dimensiuni medii 100x60 m, face parte din domeniul privat al Municipiului Timişoara.

În cadrul stadionului de rugby se desfăşoară activităţi de pregătire sportivă şi meciuri ale echipelor secţiei de rugby din cadrul Sport Club Municipal Timişoara aflat în subordinea Consiliului Local al Municipiului Timişoara, structură sportivă cu personalitate juridică, de drept public. Scopul clubului sportiv îl constituie organizarea şi administrarea de activităţi sportive, având consecinţă directă asupra dezvoltării sportului de performanţă la nivelul municipiului Timişoara, selecţia continuă de juniori, pregatirea sportivă şi participarea sportivilor proprii la competiţii interne şi internaţionale, precum şi organizarea de competiţii şi evenimente sportive, rezultând dimensiunea sa de utilititate publică.

În perioada 01.01.2023 până in prezent, în bazele sportive mai sus menţionate s-au desfăşurat următoarele activităţi:

* Sala Polivalentă „Constantin Jude”  
  - meciuri oficiale/de pregătire la jocuri sportive la nivel naţional şi internaţional;

- competiţii oficiale/ calificări competiții europene/calificări competiţii internaţionale amicale/de pregătire;

- pregătire sportivă (antrenamente);

- concerte/spectacole.

* Complexul Sportiv „Bega”

În cadrul sălii de gimnastică s-au desfăşurat activităţi de pregătire sportivă pentru sportivii de performanță si concursuri.

Bazinul de înot a găzduit activitatea de pregătire sportivă pentru sportivii de performanță.

* Stadionul de Rugby „Gheorghe Răşcanu” a găzduit activităţi de pregătire sportivă ale echipelor secţiei de rugby din cadrul Clubului Sport Club Municipal Timişoara.

Pe lângă activitățile sportive care beneficiază de gratuități, în cele trei obiective sportive se mai desfășură și alte activități de divertisment, concerte, conferințe, activități ale cluburilor sportive private etc, pentru care se percepe plata unor tarife.

Prin H.C.L nr. 625/ 15.12.2022 s-au aprobat tarifele de folosinţă a Sălii Polivalente „Constantin Jude”, a Complexului Sportiv „Bega” și a Stadionului de Rugby „Gheorghe Răşcanu” și tipurile de gratuităţi aferente bazelor sportive. Tarifele au fost aprobate pentru perioada 01.01.2023 – 31.12.2023, urmând a fi actualizate anual cu indicele inflației.

Bazele sportive sunt puse la dispoziţia diferitelor entităţi (structuri sportive, organizaţii nonprofit etc.) cu titlu gratuit, pentru desfăşurarea antrenamentelor, cum e cazul Sport Club Municipal Timişoara – club aflat în subordinea Consiliului Local al Municipiului Timişoara, a meciurilor oficiale/amicale, a stagiilor de pregătire sau a diferitelor activităţi sportive pentru a putea încuraja practicarea sportului la orice nivel, dar mai ales pentru a încuraja şi a sprijini dezvoltarea sportului de performanţă.

De asemenea, beneficiază de gratuitate cluburile sportive școlare, cluburile sportive universitare, federațiile de specialitate, asociaţiile judeţene, Direcţia Judeţeană pentru Sport şi Tineret Timiş, Comitetul Olimpic şi Sportiv Român, structuri sportive (organizaţii, fundaţii) instituţii cu sferă de competenţă pentru persoane cu diferite dizabilităţi pentru programe sportive pe raza municipiului Timişoara la care participă persoane cu dizabilităţi, structuri sportive (organizaţii, fundaţii) pentru proiecte cu scop caritabil care deservesc interesului public local sau care au caracter de utilitate publică.

Având în vedere că valabilitatea cuantumului tarifelor aprobate prin HCL nr.625/15.12.2022 este stabilită până la data de 31.12.2023, se impune actualizarea acestora prin aplicarea indicelui inflaţiei, de 6,3%, comunicat de Direcţia Regională de Statistică prin adresa MTM2023 - 025027/ 15.11.2023, înregistrată la Primăria Municipiului Timișoara.

Tipurile de gratuităţi care se aplică la bazele sportive sunt aprobate prin HCL nr. 625/15.12.2022, pentru perioada 01.01.2023 – 31.12.2023, şi rămâne valabile și în perioada 01.01.2024 -31.12.2024.

In aceste condiţii se impune promovarea unui proiect de hotărâre de consiliul local prin care să se aprobe:

* actualizarea tarifelor de folosinţă a bazelor sportive, respectiv a Sălii Polivalente ,,Constantin Jude”, Complexului Sportiv ,,Bega” şi Stadionului de rugby ,,Gheorghe Răşcanu”, prevăzute la art. 1 din HCL nr. 625/ 15.12.2022**,** conform Anexei nr. 1 la prezentul raport;
* tarifele de folosinţă a bazelor sportive Sala Polivalentă ,,Constantin Jude”, Complexul Sportiv ,,Bega” şi Stadionul de rugby ,,Gheorghe Răşcanu”, sunt valabile până la data de 31.12.2024, urmând ca tarifele să fie actualizate anual cu indicele de inflație.

Celelalte prevederi ale HCL nr. 625/15.12.2022privind aprobarea modului de folosinta a bazelor sportive Sala Polivalentă ,,Constantin Jude”, Complexul Sportiv ,,Bega” și Stadionul de Rugby ,,Gheorghe Rășcanu”, raman neschimbate.

Cele prezentate mai sus sunt în conformitate cu prevederile legale din OUG nr. 57/2019 privind codul administrativ, Legea nr. 273/2006 privind finanţele publice locale, Legea nr. 69/2000 privind educaţia fizică şi sportul.

Având în vedere prevederile legale expuse în prezentul raport, apreciem că proiectul de hotărâre privind actualizarea tarifelor de inchiriere a bazelor sportive Sala Polivalentă „Constantin Jude”, Complexul Sportiv „Bega” şi Stadionul de rugby „Gheorghe Răşcanu”, îndeplineşte condiţiile pentru a fi supus dezbaterii şi aprobării plenului consiliului local.

**VICEPRIMAR,**

**COSMIN A. TABĂRĂ**

**DIRECTOR GENERAL, ÎNTOCMIT,**

**Culiță CHIȘ Mihaela Grațiela FRĂȚILĂ**